Ayen txeddem tyemmat s leh'mala
Yiwen ur yezmir ad yenker' lh'if d le‚tab ay tettak tyemmat bat'el i wakk-n ad as-teg i mmi-s ayen yeh'wadj.
Tayemmat terfed mmi-s di t‚ebbud't-is u tewwi ghef ldjal-is lmeh'na sdeffir tayed'. Nnig waya, asmi ara t-id-tarew, tar'wih't-is
t‚elleq ger tudert d lmut. Anect-a akk tqubel-it tyemmat s tte‚zima idjehden d ss'ber ameqran, mebla nndama wala lemzeyya.
Mi ara d-ilal wegrud, tayemmat tettabdad-as, tlehhu-d yid-s yernu tettr'ebbit-id s tayri (leh'mala) d tameqrant.
Tessutt'ud'-it sin yiseggasen s lekmal-nsen, yernu asmi ara ifak tutt'd'a, mazal tettkemmil tlehhu-d yid-s, tettak-as akk
lweqt-is, mebla ma tga leh'sab i le‚tab-nni akk ay d-tessutur ttr'ebga. Mebla ccek, tayemmat tefka lweqt-is d tezmert-is d
wat'as n tghawsiwin nnid'en d asfel i wakk-n ad d-tessker mmi-s, yernu ur yeshil ara waya.
Ghef ldjal n mmi-s, tikwal tayemmat terra-tt tmara ur teggan ara, xas akk-n teh'wadj aste‚fu. D aya ay yettaddjan
tayemmat t‚eyyu, tfeccel. D acu kan, ad twehh'ded' R'ebbi imi, xas ter'wa lh'if i wakk-n ad d-tessker mmi-s negh yelli-s,
tayemmat d lfer'h' ay tferr'eh' mi ara sen-tebded i yigerdan-is, yernu lfer'h'-agi irennu-yas di tezmert.
D tayemmat ay d tamenzut ay d-yettenkaren ss'beh'. Yernu deg yid', d tayemmat ay ikeccmen s usu d taneggarut.
D tayemmat ay d-yettheggin tiremt n ts'ebh'it i mmi-s negh yelli-s d yi‚eggalen merr'a n wexxam. Yernu mi ara ffghen akk wat
wexxam, ama gher lxedma, s agherbaz (llakul) negh s ayen nnid'en, d tayemmat ay d-ttaddjan i yiman-is deg wexxam. Ur teste‚fay
ara wanag tettkemmil leqdic, tlehhu-d d usewwi d ccghel n wexxam mebla ah'bas wala aste‚fu. Mi ara d-yughal wegrud seg ugherbaz,
ad d-yaf imekli-yines yewjed, u ad yettc s leh'r'ar'a, di lweqt i deg tayemmat tikwal, xas ttcan akk wat wexxam, nettat
wer‚ad tettci. Tayemmat tezga tettcur' d tazmert. Txeddem ccghel-is seg wul yernu s lfer'h'. Aygher ? Acku th'emmel igerdan-is
d twacult-is. Xas ayen txeddem yesse‚yay, nettat ur tetth'ulfu ara i ‚eyyu acku lfer'h'-is netta mi ara txemmem dakken
s kra n wayen txeddem, la t-txeddem i mmi-s negh yelli-s i wakk-n ad imghuren u ad s‚un azekka yeddjudjgen.
Tayemmat tessaram dakken akk arraw-is ad rebh'en, meh'sub ad ughalen d imdanen is'elh'en, inef‚en, ime‚nen,
d arraw n tfamilt, d arrac yettqadaren imawlan-nsen yernu ttaghen-asen awal, ttaghen awal i R'ebbi u ttagaden-t, d arrac
inef‚en tawacult-nsen, timetti (socit'tt') d tmurt-nsen.
Dd'me‚ ay tes‚a tyemmat seg warraw-is i wakk-n ad rebh'en yettara-tt dima tefr'eh', yennecr'ah lxat'er-is,
xas akk-n zz'ayet fell-as te‚kemt n ccghel. Tayemmat werdjin teggar-d nnhati negh tettcetki-d, wanag dima txeddem seg wul
u tettawi ayen ur d as-nehwi ara.
Nnbi Muh'emmed, taz'allit d sslam n R'ebbi fell-as, yessefhem-d amek ay tetth'ulfu tyemmat yes‚an mmi-s,
u yenna-d : "Leh'nana ay tes‚a tyemmat d rr'eh'ma ay s-d-yefka R'ebbi, lemmer maci d leh'nana-yagi, tayemmat ur tbegghu
ara ad tessutt'ed' mmi-s, u ad tekr'eh aya am wakk-n ara yekr'eh ufellah' ad ir'uh' ad yexdem deg yiger i lh'amu n yit'ij
yesserghayen".
Ayen ixeddem ubabat s leh'mala
Ula d ayen yettak ubabat d asfel ur ixuss' ara. D ababat ay d-yettawin aghrum i twacult; d netta ara
yetts'errifen ghef wuttci n yi‚eggalen, ghef yicett'id'en-nsen, ghef wexxam, ghef tezrawin (leqraya) n warrac d tezmert-nsen
d wakk ayen teh'wadj twacult.
Yal ass, mebla ma id'eyye‚ lweqt, ababat ixeddem i wakk-n ad d-yerbeh' lqewt n wexxam-is u ad is'erref ghef
twacult-is. Ababat ixeddem ama s lbal-is negh s ss'ura-s. Nezmer ad t-naf la ixeddem ula s ddaw n yit'ij yesserghayen negh
isebbel tar'wih't-is, yeffegh gher tlemmast n lebh'er' ihajen i wakk-n ad d-yawi am‚ic i wexxam-is. Ababat iqebbel
ad ‚eddint fell-as akk lemh'ayen-agi s ss'ber d ugguccel (l‚azima) idjehden, ala kan i lmend n twacult-is.
Ula d ababat yessaram ad d-ffghen warraw-is d ine‚mar'en, akk-n tessaram tyemmat.
Imawlan d usirem-nsen :
Tt'me‚ ay s‚an yimawlan ghef dderya-nsen meqqer maci d kra, yernu lemmer ad teffegh targit-nsen gher tidet,
lfer'h'-nsen ur ise‚‚u ara tamtilt : anwa ay d imawlan ur nferr'eh' ara lemmer ad z'ren dakk-n mmi-tsen yewwi-d
iman-is di tezrawin (leqraya) yernu yettur'ebba u cekkr'en-t-id akk medden ? Wagi d aqcic yessawd'en ad yili akk-a yettughal
d agerruj i yimawlan-is; win yesfer'h'en imawlan-is, yernu d aya ay ttmennin medden mi ara d-inin dde‚wa-yagi :
"Ad agh-d-yefk R'ebbi tilawin d dderya ara d agh-yettcar'en tit', d wid ara d agh-yerren d imenza
seg wid ay k-yettagaden" (Leqran, 25/74).
Dgha, yal agrud yessefk ad yeqdec i wakk-n ad yawed' gher way-n ssaramen yimawlan-is. Ma yella mazal-it
yeqqar, yessefk ad yessers mlih' lbal-is di leqraya u ad igher seg wul i wakk-n ad d-yawi igmad' (rt'sultats) yelhan di tezrawin-is
(leqraya). Ma ifuk tizrawin-is yernu yufa amkan-is di tmetti (socit'tt'), yessefk ad yessexdem akk ayen yelmed i wakk-n ad yenfe‚
iman-is u ad yenfe‚ lghir-is. Yessefk ad yeddu s tin n lxir akk d medden merr'a yernu ur yessefk ara ad yughal d ta‚kemt ghef
tmetti. Yessefk dima ad itteg akk ayen umi yezmer i wakk-n ad yili d aqcic is'elh'en, yettaghen dima awal i R'ebbi, am wakk-n
ay yessefk ad yed‚u s lxir i yimawlan-is.
Ma yella aqcic la yettidir meb‚id ghef wexxam n yimawlan-is, ur yessefk ara ad yettu imawlan-is, ladgha
imi ineggura-ya zemren ad h'ulfun i lxiq ma qqimen i yiman-nsen. Yessefk ghef mmi-tsen ad asen-yettaru sya gher
da, u ad irezzu fell-asen deg wussan n yimuras (vacances), ladgha deg wussan n le‚yudat n Yinselmen. Yessefk dima
ad ten-yessefr'ah' u ad yessinef ad ten-yejreh'.
Ma yella mmi-tsen yexs'er di ddunit-is yernu iga at'as n leh'r'am deg-s, yessefk ad d-yughal s Abrid n Ss'wab
u ad yessuter si R'ebbi ad as-yeghfer. Yessefk ad yeg akk ayen umi yezmer i wakk-n ad is'eggem ayen yessexs'er, yernu ur yessefk
ara ad i‚awed ad id'urr imawlan-is ma yella yutab.
Aqcic is'elh'en
Imawlan, lemmer ad d-r'ebbin mmi-tsen ttr'ebga yelhan yernu ad t-id-ssuffghen yes'leh', ad ttcen si lfayda-yines.
Aqcic is'elh'en d win yes‚an taflest (liman) idjehden deg wul-is yernu yefhem d acu ay d lme‚na n Lislam (kennu s ddaw n leh'kem
n Sidi R'ebbi) , u ixeddem ddin-is, yettz'alla, yettuz'am, ih'edder' i tz'allit n terba‚t, ih'dder' i temsirin (ddur'us)
d temliliyin n uselmed n ddin yernu yettekkay di leqdicat yettwaxdamen ghef ddin. Aqcic am wa ad yessefr'eh' imawlan-is
ama di ddunit-a, negh di laxert.
Nnbi, taz'allit d sslam n R'ebbi fell-as, yenna-d : "Mi ara yemmet wemdan, ad h'ebsent akk lh'asanat ay
yella yettawi-tent ghef lexdayem-is di ddunit, ala kan tlata n lexdayem : tigin n kra ara inef‚en akk medden (ghef umedya
bennu n ldjame‚, agherbaz, sbit'ar, atg.), tiddjin n tmussni ara inef‚en wiyad' d tiddjin n dderya is'elh'en ara s-ide‚‚un
s lxir (mbe‚d n lmut-is)". (Al-Bukhari, Muslim and Abu Dawud).
Aqcic is'elh'en d win ixeddmen lwadjeb-is gher ldjiha n yimawlan-is akk-n ay d-yeqqar ddin-nnegh. Lwadjeb
n weqcic gher ldjiha n yimawlan-is netta d aqader-nsen, ad yeh'deq yid-sen u ad yeddu yid-sen tikli yelhan, ad asen-yeddu
di lebghi seg wul, yernu ur yessefk ara ad yew‚er' akk id-sen u ad ten-iqabeh', ladgha mi ara ughalen yimawlan-is
d imgharen. Aqcic ur yessefk ara ad d-yini kra ara yesserfun imawlan-is wanag yessefk ad yettmeslay yid-sen dima
s leh'daqa.
Ata wayen ay d-yesselmad Leqran i wegrud i wakk-n ad t-yed'fer di ddunit-is merr'a : "R'ebbi yumer'
dakken ur t‚ebbded' yiwen ala Netta u ad th'edqed' s imawlan-ik. Lemmer yiwen deg-sen negh di sin yid-sen ad awd'en gher
temgher, ur sen-qqar "uf", ur ten-ttnagh, wanag mmeslay yid-sen s yiles az'idan, taghed'-asen awal s tin n leh'nana
d rr'eh'ma, ted‚ud' : A R'ebbi, r'h'em-iten akken ay d iyi-d-r'ebban asmi ay lligh d amect'uh'" (Leqran, 17:23-24).
"Numer' (R'ebbi yumer') amdan ad yelhu d yimawlan-is: yemma-s terfed-it xas akken dd'e‚f irennu-d
ghef wayed'" (Leqran 31:14).
"Numer' amdan ad yeh'deq s imawlan-is: s lqerh' ay t-terfed yemma-s yernu s lqerh' ay t-id-turew". (Leqran
46:59).
Igerdan yessefk alamma cawr'en imawlan-nsen ara kecmen gher texxamt-nsen. Igerdan ur yessefk ara ad kecmen
gher texxamt n yimawlan-nsen mebla ma ‚eggnen-asen negh ddjan-ten yimawlan-nsen ad tt-kecmen. D ta ay d lemqadra n yimawlan.
"Mi ara yawd'en warrac-nwen d imeqranen, ddjet-ten ad ffghen (axxam-nwen) ma bghan (yernu melmi
ay sen-yehwa), akken gan wid ay ten-yugaren" (Leqran 24:59)
A win yufan, mi ara d-kecmen yimawlan n wab‚ad' s axxam-is, netta yessefl ad yebded s tin n lemqadra, ur
yester'h'ib ara yis-sen netta yeqqim negh yezz'el.
Nnbi, taz'allit d sslam n R'ebbi fell-as, s timmad-is, yella yettabdad i wakken ad yester'h'eb s Fat'ima
(yelli-s) mi ara d-terzu fell-as. Yernu yella Nnbi yettsellim fell-as u yetta‚rad'-itt-id ad teqqim. Akken daghen, Fat'ima
tella tettabdad i wakken ad tester'h'eb s baba-as mi ara d-yerzu fell-as ula d netta. Akka ay tella Fat'ima, ad yeqbel R'ebbi
fell-as, tettqadar imawlan-is (yettwabder-d di Ssunnat n Abu Dawud, Al-Nasai d Al-Tirmidhi).
A‚iwen n yimawlan s yedrimen
Dderya yessefk ad t‚iwen imawlan-is s yedrimen ma yella h'wadjen. Yiwwas, yusa-d yiwen yilemz'i gher
Nnbi, taz'allit d sslam n R'ebbi fell-as, u yeccetka-yas-d dakken baba-s yebgha ad as-yawi ayla-s. Nnbi, taz'allit d sslam
n R'ebbi fell-as, yenna-yas : "Baba-k yettalas ama deg-k, ama deg wayla-k".
Lwadjeb n dderya mbe‚d n lmut n yimawlan :
Yiwwas, yiwen n wes'h'aybi yesteqsa Nnbi, taz'allit n sslam n R'ebbi fell-as, yenna-yas : "Ay amazun
(lmersul) n Sidi R'ebbi ! Yella kra ay zemregh ad t-xedmegh i wakken ad nef‚egh imawlan-iw mbe‚d ma mmuter ?". Nnbi, taz'allit
d sslam n R'ebbi fell-as, yenna-yas : "Ih, yella wacu ay tzemred' ad t-txedmed' : yessefk ad asen-ted‚ud' u ad tessutred'
di R'ebbi ad asen-yeghfer; yessefk ad txedmed' ayen i ghef k-wess'an; yessefk ad telhud' d wid ay k-yettilin u ad tesmeghred'
s yimeddukal-nsen" (Abu Dawud, Ibn Majah d Ibn Hibban).
Yiwet yelhan ad tt-id-nini i yimawlan d tagi : "A R'ebbi ghfer-iyi ddnub-iw d ddnub n yimawlan-iw, r'h'em-iten
akken ay d iyi-d-r'ebban asmi ay lligh d amect'uh'".
Imawlan ma ur llin ara d Inselmen
Yessefk ghef wegrud ad yeg lxir i yimawlan-is, xas ur llin ara d Inselmen. Yessefk ad asen-yagh awal, d
acu kan, ur yessefk ara ad ten-id'u‚ deg wayen ara t-yessiwd'en ad yeg icriken i R'ebbi negh ayen i deg ara ye‚s'u Ah'nin.
Ma yella imawlan n wab‚ad' nnan-as ad yeg kra ixulfen abrid n Sidi R'ebbi, netta ur yessefk ara ad asen-yagh awal.
"Qader imawlan-ik; maca ma yella bghan ad k-ssiwd'en ad as-tged' acrik i R'ebbi, ur sen-ttagh
ara awal. Xas akken, ddu yid-sen s leh'daqa di tudert n ddunit-a". Leqran 31:15
Win yes‚an imawlan-is maci d inselmen, yessefk ad yeqqim yelha yid-sen. Ghef umedya (ghef lemtel), yessefk
ad yessemgher yis-sen mi ara d-rzun fell-as, yernu yessefk ad yeddu yid-sen s leh'daqa u ad ten-i‚awen s yedrimen, ad ten-yessettc
u ad ten-yessels, ad irezzu fell-asen u ad asen-yebded u ad ten-idawi mi ara ad'nen. Nnig waya, yessefk ghef mmi-tsen ad asen-yed‚u
i wakken ad ten-id-yehdu R'ebbi. Win ara igen leh'san deg yimawlan-is u ad asen-yed‚u am wakka, R'ebbi ad t-idjazi
s lajer' meqqren. Maca aqcic yellan d aghewwagh (rebelle), ur yettagh ara awal i yimawlan-is yernu ur sen-itteddu ara di lebghi,
ad yerfu R'ebbi fell-as. Nnbi, taz'allit d sslam n R'ebbi fell-as, yenna-d at'as n wawalen ghef waya : "Win ara ixedmen lxir
deg yimawlan-is ad yidir d ase‚di u di leqni‚a; yernu ad yesseghzef R'ebbi di le‚mer'-is" (yettwabder-d di Al-Fath Al-Kabir).
Dgha yessefk fell-anegh ad nexdem imawlan-nnegh seg wul ma nebgha dderya-nnegh, ula d nekni, ad agh-texdem
seg wul.
Ma ur nessefr'eh' ara imawlan-nnegh, R'ebbi ur iferr'eh' ara yis-negh; yernu urfan n R'ebbi ttanqasen asmi
ara neqsen wurfan n yimawlan-nnegh.
Sidi R'ebbi iqebbel tlata n dde‚wat mebla ccek, tigi d dde‚wa n win yettwad'elmen, tin n win is'ufren, d
win n yimawlan mi ara d‚un i yigerdan-nsen.
Nnig waya, acrak s Sidi R'ebbi d ‚ess'u n yimawlan d sin si ddnubat imeqranen akk di ddin-nnegh, u rnu-ten-id
gher tama n tmenghiwt n wemdan d tgallit s lh'anet.
Wid ixeddmen ddnubat imeqranen, Sidi R'ebbi ad ten-i‚aqeb s tmes n Djihennama, ala ma yella bab-is yutab
gher R'ebbi; yernu ma yella aqcic yed'lem yiwen seg yimawlan-is, yessefk ad yessuter seg-s ssmah'.
Win ixedmen ddnub, alamma d Ass n Uh'aseb ara t-i‚aqeb R'ebbi, maca ddnub ara yexdem wab‚ad' akk d yimawlan-is,
ad t-i‚aqeb R'ebbi fell-as di ddunit, uqbel ma yemmut.
¬alqamah yella d yiwen seg yes'h'aybiyen yelhan ay yeddukulen akk d Nnbi, taz'allit d sslam n R'ebbi fell-as.
Yella yettz'alla, yettuz'am u yetts'eddiq seg wul, yexdem lwadjbat-is akken yessefk. D acu kan, asmi ay yejwedj, yughal ih'emmel
tamett'ut-is ugar n wanect ay ih'emmel yemma-s. Dgha, asmi ay yella la yettmettat, ur yessawed' ara ad d-yent'eq
s ccada "La ilaha illa Allah". Nnbi, taz'allit d sslam n R'ebbi fell-as, yessuter si yemma-s ad as-tsemmeh', maca nettat
tugi. Dgha, Nnbi yessuter si Bilal ad d-yejme‚ isgharen u ad ssighen times i wakken ad sserghen ¬alqamah. Mi twala
tyemmat-nni aya, ighad'-itt mmi-s, yih'nin-d wul-is ghur-s, dgha tsemmeh'-as. Dgha imir-n, ¬lqamah yessawed' ad icihed
mi akken ara d-yeddu le‚mer'-is.
H'emmlet imawlan-nwen!
Mi ara d-nerr s lexbar i wach'al n lxir ay xedmen deg-negh yimawlan-nnegh, yal aqcic negh taqcict yessefk
ad iqader imawlan-is, ad yelhu yid-sen u ad asen-yerr lxir.
Aqcic ara igen aya ad t-idjazi R'ebbi s Ldjennet yernu ad yidir di liser d sse‚d di ddunit-a, ncalleh.
Ma d aqcic ay ye‚s'an imawlan-is, ad yebnu kan ghef wurfan n Sidi R'ebbi.
Ihi get ayen tzemrem i wakken ad tilim d dderya n leh'lal, d dderya is'elh'en. H'emmlet imawlan-nwen i wakken
ad tidirem di lbar'aka u ad tmen‚em i wurfan n Sidi R'ebbi.
Sghur Mohammad Amin C. Cave
A‚iwed n tghuri sghur n Da'wah Group
Tasuqilt sghur Omar Mouffok
Tanemmirt i gma-tnegh Tameem Jorgensen si Danmar'k
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn zsm_Latn kab_Latn kab_Latn kab_Latn